b'\n_START_ARTICLE_\nAna Zelich\n_START_SECTION_\nAnim\xc3\xa0tica\n_START_PARAGRAPH_\nAnim\xc3\xa0tica va ser una de les primeres productores d\'animacions per ordinador d\'Europa, va realitzar a Barcelona peces molt variades, la major part de prop\xc3\xb2sit comercial com ara cap\xc3\xa7aleres de televisi\xc3\xb3, anuncis industrials, anuncis divulgatius, etc. I tamb\xc3\xa9 algunes peces de creaci\xc3\xb3 lliure.   _NEWLINE_Anim\xc3\xa0tica disseny\xc3\xa0 el primer branding en pantalla de TV3, Televisi\xc3\xb3 de Catalunya i realitz\xc3\xa0 cap\xc3\xa7aleres com \xe2\x80\x9cArsenal\xe2\x80\x9d en col\xc2\xb7laboraci\xc3\xb3 amb Peret i \xe2\x80\x9cBlanc o Negre\xe2\x80\x9d tamb\xc3\xa9 per TV3, aix\xc3\xad com els Informatius del segon canal de Televisi\xc3\xb3 Espanyola. Tamb\xc3\xa9 les peces audiovisuals d\'identitat per l\'Exposici\xc3\xb3 \xe2\x80\x9cDise\xc3\xb1o Espa\xc3\xb1a\xe2\x80\x9d, a Europalia, Bruseles 1985, i l\'exposici\xc3\xb3 del Ministerio de Cultura \xe2\x80\x9cProcesos, Cultura i Nuevas Tecnolog\xc3\xadas\xe2\x80\x9d en el Centro de Arte Reina Sof\xc3\xada, 1986._NEWLINE_Diferents treballs d\'Anim\xc3\xa0tica s\xc3\xb3n seleccionats i premiats a Imagina, Rencontres Audiovisuelles, promogut per l\'INA, Institut National de l\'Audiovisuel de France. Tamb\xc3\xa9 tres projectes de disseny: \xe2\x80\x9cDise\xc3\xb1o Espa\xc3\xb1a\xe2\x80\x9d, \xe2\x80\x9cProcesos\xe2\x80\x9d y F/DG Video\xe2\x80\x9d reben el primer premi LAUS en Disseny Audiovisual, inaugurant aquest apartat en les pr\xc3\xb2ximes edicions d\'aquest premi anual de disseny del ADG FAD.\n_START_SECTION_\nZoptic\n_START_PARAGRAPH_\nEl 1989 va apar\xc3\xa8ixer l\'estudi Zoptic, fundat per Ana Zelich (directora de disseny a Animatica fins al moment), Luis Rueda i Neus Gabulosa (amb experi\xc3\xa8ncia al departament de disseny de Televisi\xc3\xb3 de Catalunya, TV3), amb l\'objectiu de posicionar-se com el primer estudi de disseny especialitzat en els m\xc3\xa8todes audiovisuals, especialment per a la televisi\xc3\xb3._NEWLINE_Zoptic va intervenir en la imatge d\'identitat de Canal+ a Espanya i en la imatge de la Expo de Sevilla el 1992, i en televisions auton\xc3\xb2miques com ara TV3 i Canal9.\n_START_SECTION_\nCanal +\n_START_PARAGRAPH_\nEl 1995 va_NEWLINE_ser la directora d\xe2\x80\x99Art del Canal+ Espanya, i llavors es tractava_NEWLINE_assumint la direcci\xc3\xb3 de la imatge del canal i dels seus_NEWLINE_programes, i tamb\xc3\xa9 col\xc2\xb7laborant amb els diferents_NEWLINE_departaments, escenografia, estilisme, events,_NEWLINE_per crear un llenguatge com\xc3\xba.\n_START_SECTION_\nZeligstudio\n_START_PARAGRAPH_\nZeligstudio va ser fundat l\'any 2011 per Ana Zelich juntament amb el grup Mediapro. Zeligstudio \xc3\xa9s una empresa de disseny, producci\xc3\xb3 i postproducci\xc3\xb3 audiovisual, especialitzada en identitat i branding per a canals de televisi\xc3\xb3. Tamb\xc3\xa9 dissenya i produeix la imatge gr\xc3\xa0fica de programes creant la cap\xc3\xa7alera, els separadors, els elements de retolaci\xc3\xb3 i els cr\xc3\xa8dits. Dissenya i produeix per a la publicitat, especialment en aquells espots on el concepte i la imatge requereixen un equip de disseny gr\xc3\xa0fic amb capacitat integrada de postproducci\xc3\xb3 i animaci\xc3\xb3. Amplia el seu \xc3\xa0mbit de treball, desenvolupant la imatge de llan\xc3\xa7ament de pel\xc2\xb7l\xc3\xadcules cinematogr\xc3\xa0fiques, tr\xc3\xa0ilers, spots i cr\xc3\xa8dits de llargmetratges, i tamb\xc3\xa9 peces de promoci\xc3\xb3 en altres suports com cartells i pressbooks.\n_START_SECTION_\nMediapro\n_START_PARAGRAPH_\nDes del 2013 treballa en el grup MEDIAPRO com a Directora Creativa en diferents projectes audiovisuals alguns d\'ells en pa\xc3\xafsos d\'Orient Mitj\xc3\xa0 i tamb\xc3\xa9 a Mediapro Exhibitions en projectes multidisciplinaris expositius i muse\xc3\xadstics a Espanya, It\xc3\xa0lia, Brasil, M\xc3\xa8xic.  Mediapro t\xc3\xa9 una posici\xc3\xb3 l\xc3\xadder en el sector audiovisual com a productora, prove\xc3\xafdora de continguts i serveis t\xc3\xa8cnics, gestionant i distribuint esdeveniments esportius, produint cinema, canals de televisi\xc3\xb3, documentals i continguts interactius. En aquesta nova etapa dirigeix la creativitat de projectes expositius que el grup desenvolupa arreu del m\xc3\xb3n (M\xc3\xa8xic DF, Rio, Milan) i el proc\xc3\xa9s de branding de forma global.\n_START_SECTION_\nDoc\xc3\xa8ncia i confer\xc3\xa8ncies\n_START_PARAGRAPH_\nAl llarg de la seva traject\xc3\xb2ria tamb\xc3\xa9 ha exercit com a docent i conferenciant, hi ha participat en nombrosos jurats de disseny a l\'ADG FAD \xc2\xa0, al PROMAX & BDA \xc2\xa0al SELECT de Index Books.\n_START_SECTION_\nPremis i Reconeixements\n_START_PARAGRAPH_\nEls premis i reconeixements m\xc3\xa9s significatius de la seva carrera s\xc3\xb3n:_NEWLINE_ADCE / ART DIRECTORS CLUB OF EUROPE. GOLD AWARD 2002 / Film & TV Graphics:_NEWLINE_Geoplaneta\xc2\xa0 (Grupo Planeta) _NEWLINE_BDA PROMAX (NY) WORLD GOLD AWARDS 2007. Gold / Logo and Best Package Design:_NEWLINE_K3 (Televisi\xc3\xb3 de Catalunya) _NEWLINE_PREMI LAUS / ADG FAD, Associaci\xc3\xb3 de Directors d\'Art i Dissenyadors Gr\xc3\xa0fics de Barcelona:_NEWLINE_23 premis i nominacions des de 1986._NEWLINE_LAUS D\'HONOR 2019 per la seva carrera en el m\xc3\xb3n del disseny.\n_START_SECTION_\nPublicacions i projectes\n_START_PARAGRAPH_\nJoan Costa, al seu llibre Identidad televisiva en 4D, destaca una s\xc3\xa8rie de projectes de Zeligstudio. Entre ells es troben la imatge de Canal Sur Televisi\xc3\xb3n, Flaix TV, Canal Bar\xc3\xa7a, Geoplaneta TV, M7 Televisi\xc3\xb3 de Mallorca, Canal 33, Televisi\xc3\xb3 de Catalunya i la pantalla del F\xc3\xb2rum Mundial de Cultures Barcelona 2004. Tamb\xc3\xa9 el disseny de la gr\xc3\xa0fica de programes televisius com Cuina per solters a TV3, Viure Catalunya a TV3, Agenda Cultural a TV3, Animalia a Telemadrid, Pelopicopata a Antena 3, Telemonegal i B-360\xc2\xb0 a BTV. I la imatge de documentals com No fa gaires anys i El Dal\xc3\xad de Cadaqu\xc3\xa9s per a City TV._NEWLINE_Tamb\xc3\xa9 va col\xc2\xb7laborar al llibre "Foto-dise\xc3\xb1o: fotografismo y visualizaci\xc3\xb3n programada" (Volumen 3 de Enciclopedia del dise\xc3\xb1o, editorial CEAC) de Joan Costa escrivint el cap\xc3\xadtol \xe2\x80\x9cLa fotograf\xc3\xada como elemento b\xc3\xa1sico de comunicaci\xc3\xb3n visual. El fotografismo\xe2\x80\x9d sobre fotografisme, l\'any 1988._NEWLINE_Ha participat en publicacions, entre el 2009 i 2010, de la plataforma Broadcat, una plataforma online per a la divulgaci\xc3\xb3 del disseny audiovisual, promoguda per l\'ADG FAD (Associaci\xc3\xb3 de Dissenyadors Gr\xc3\xa0fics i Directors d\'Art).'